**УНИВЕРЗИТЕТ У НИШУ Образац Д4**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О ОЦЕНИ ДОКТОРСКЕ ДИСЕРТАЦИЈЕ** | | | | | | | | | | |
|  | | | | | | | | | | |
| **ПОДАЦИ О КАНДИДАТУ** | | | | | | | | | | |
| Презиме, име једног родитеља и име | | Илић, Миле, Катарина | | | | | | | | |
| Датум и место рођења | | 25.6.1988, Ниш | | | | | | | | |
| **Основне студије** | | | | | | | | | | |
| Универзитет | | Универзитет у Нишу | | | | | | | | |
| Факултет | | Филозофски факултет | | | | | | | | |
| Студијски програм | | Англистика | | | | | | | | |
| Звање | | дипломирани филолог (англиста) | | | | | | | | |
| Година уписа | | 2007. | | | | | | | | |
| Година завршетка | | 2011. | | | | | | | | |
| Просечна оцена | | 8,81 (осам, 81/100) | | | | | | | | |
| **Мастер студије, магистарске студије** | | | | | | | | | | |
| Универзитет | | Универзитет у Нишу | | | | | | | | |
| Факултет | | Филозофски факултет | | | | | | | | |
| Студијски програм | | Англистика | | | | | | | | |
| Звање | | мастер филолог (англиста) | | | | | | | | |
| Година уписа | | 2011. | | | | | | | | |
| Година завршетка | | 2013. | | | | | | | | |
| Просечна оцена | | 9,57 (девет, 57/100) | | | | | | | | |
| Научна област | | филолошке науке | | | | | | | | |
| Наслов завршног рада | | *Утицај америчког вестерна на партизански филм* | | | | | | | | |
| **Докторске студије** | | | | | | | | | | |
| Универзитет | | Универзитет у Нишу | | | | | | | | |
| Факултет | | Филозофски факултет | | | | | | | | |
| Студијски програм | | Филологија | | | | | | | | |
| Година уписа | | 2014. | | | | | | | | |
| Остварен број ЕСПБ бодова | | 140 | | | | | | | | |
| Просечна оцена | | 9,60 (девет, 60/100) | | | | | | | | |
| **НАСЛОВ ТЕМЕ ДОКТОРСКЕ ДИСЕРТАЦИЈЕ** | | | | | | | | | | |
| Наслов теме докторске дисертације | | Engagement Resources in Academic Discourse: A Study of ELT and ESP Research Article Abstracts (Ресурси домена ангажовања у академском дискурсу: Студија о апстрактима научно-истраживачких радова из области наставе енглеског језика и енглеског језика за посебне намене) | | | | | | | | |
| Име и презиме ментора, звање | | Виолета Стојичић, редовни професор | | | | | | | | |
| Број и датум добијања сагласности за тему докторске дисертације | | 8/18-01-004/21-016 од 15.04.2021. | | | | | | | | |
| **ПРЕГЛЕД ДОКТОРСКЕ ДИСЕРТАЦИЈЕ** | | | | | | | | | | |
| Број страна | | | 239 | | | | | | | |
| Број поглавља | | | 11 | | | | | | | |
| Број слика (шема, графикона) | | | 0 | | | | | | | |
| Број табела | | | 52 | | | | | | | |
| Број прилога | | | 2 | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА**  **који садрже резултате истраживања у оквиру докторске дисертације** | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | **Категорија** | | |
| 1 | Ilić, K. (2022). Engagement resources in ESP research article abstracts*. Filolog,*  *12*(25), 240–264. | | | | | | | М51 | | |
| Овај рад испитује употребу ресурса ангажовања у апстрактима научно-истраживачких радова из области енглеског језика за посебне намене (ESP). Ресурси ангажовања, у оквиру Теорије вредновања системско-функционалне лингвистике, обухватају стратегије проширења и сужења простора за дијалог, односно простора за алтернативна становишта. Анализа заснована на корпусу од 50 апстраката објављених у издањима издавачке куће Taylor & Francis (2015–2020) спроведена је применом методологије Мартина и Вајта (Martin & White, 2005), која подразумева поделу ресурса домена ангажовања на поддомене. Циљ је идентификација лексичко-граматичких средстава која реализују реторичке ефекте проширења и сужења дијалошког простора, што може допринети расветљавању употребе стратегија евалуације у академском писању. | | | | | | |
| 2 | Илић, К. (2017). Да ли се структура научних радова са јужнословенског говорног подручја приближила међународним конвенцијама? *Philologia, 2017, 15,* 15–27. | | | | | | | M52 | | |
| Истраживање има за циљ да проучи структуру научних радова аутора са јужнословенског говорног подручја који пишу на енглеском језику из области науке о језику како би се установило у којој мери су се аутори из Србије и земаља у региону приближили међународним конвенцијама у писању научних радова. Анализирана је сегментација текста на реторичке целине, као и дискурсне радње заступљене у свакој целини. Анализа је извршена на корпусу од 40 радова објављених у српским часописима у периоду од 2010. до 2017. године. Резултати указују на значајан помак када је у питању број реторичких целина, што није случај са структуром и организацијом одељака. | | | | | | |
| 3 | Ilić, K. (2018). The Structure of Research Articles in the Field of Occupational Safety: Have Serbian Academic Writers Reached International Standards? Paper presented at *International Conference 50 Years of Higher Education, Science and Research in Occupational Safety Engineering: Proceedings / The 18th Conference of the Series Man and Working Environment*, Niš, 06-07 December 2018. Niš: Faculty of Occupational Safety, pp. 207-212. | | | | | | | М33 | | |
| Циљ истраживања је испитивање структуре научних радова на енглеском језику аутора са српског говорног подручја у области безбедности на раду, како би се утврдило да ли су достигли међународне стандарде академског писања. Имајући у виду да стил и метод писања треба прилагодити академској публици, писање за међународну заједницу подразумева поштовање норми академског дискурса. Анализира се структура чланака од уводa до закључка на корпусу од 40 радова објављених у часопису Facta Universitatis, *Series: Working and Living Environmental Protection and Safety Engineering.* Резултати показују у којој мери српски аутори следе конвенције академског писања ради боље интеграције у међународну академску заједницу. | | | | | | |
| **НАПОМЕНА**: уколико је кандидат објавио више од 3 рада, додати нове редове у овај део документа | | | | | | | | | | |
| **ИСПУЊЕНОСТ УСЛОВА ЗА ОДБРАНУ ДОКТОРСКЕ ДИСЕРТАЦИЈЕ** | | | | | | | | | | |
| Кандидат испуњава услове за оцену и одбрану докторске дисертације који су предвиђени Законом о високом образовању, Статутом Универзитета и Статутом Факултета. | | | | | | | | **ДА** | **НЕ** |
| Имајући у виду да је кандидаткиња положила све испите предвиђене студијским програмом, да јој је одобрена тема докторске дисертације и да је предала дисертацију у потпуности израђену у складу са упутствима и правилима прописаним Законом о високом образовању, Статутом Универзитета у Нишу и Статутом Филозофског факултета, као и да је објавила најмање један рад који је у директној вези са садржином дисертације, у којем је први аутор, и то у часопису категорисаном од стране надлежног министарства, као и рад у којем је првопотписани аутор, објављен у издању Универзитета у Нишу или једног од његових факултета, може се закључити да кандидаткиња у потпуности испуњава све услове за оцену и одбрану докторске дисертације.  Кандидаткиња је објавила укупно осам научних радова. Три рада су повезана са темом докторске дисертације, од којих су два објављена у часописима категорисаним од стране надлежног министарства, а један у зборнику тематске конференције. Поред тога, кандидаткиња је објавила радове и у часописима  Facta Universitatis, Series: Linguistics and Literature у издању Универзитета у Нишу и Philologia Mediana у издању Филозофског факултета Универзитета у Нишу. | | | | | | | | | | |
| **ВРЕДНОВАЊЕ ПОЈЕДИНИХ ДЕЛОВА ДОКТОРСКЕ ДИСЕРТАЦИЈЕ** | | | | | | | | | | |
| Кратак опис појединих делова дисертације (*до 500 речи*) | | | | | | | | | | |
| Докторска дисертација кандидаткиње Катарине Илић састоји се из следећих поглавља: *Introduction*, *The Theoretical Framework*, *Heteroglossia and Engagement*, *English Language Teaching and English for Specific Purposes*, *The Sample and Methods*, *Pilot Study*, *Engagement: Instantiation and Realization in the Sample*, *Engagement Resources Across Rhetorical Moves*, *Comparative Analysis of Engagement in the ELT and ESP*  *Samples*, *Discussion*, и *Conclusion*.  У првих шест поглавља представљени су теоријски и методолошки оквири истраживања, као и пилот истраживање спроведено ради провере одабране методологије. Објашњени су појмови проширења и сужења дијалошког простора, као и њихова улога у обликовању интерперсоналног значења. Дат је приказ досадашњих истраживања и дефинисан је корпус, који обухвата 200 апстраката научних радова на енглеском језику — сто из области наставе енглеског језика и сто из области енглеског језика за посебне намене.  У седмом поглављу је извршена анализа ресурса домена ангажовања на нивоу укупног корпуса. Примењен је комбиновани приступ: квантитативна анализа уз помоћ софтвера UAM CorpusTool и квалитативна анализа ради темељнијег тумачења резултата. Резултати показују да аутори користе приближно уравнотежену комбинацију стратегија сужења и проширења дијалога, при чему је забележена блага предност проширења (51,2%).  У осмом поглављу је анализирана расподела стратегија ангажовања унутар појединачних сегмената апстраката. Утврђено је да се стратегије проширења дијалошког простора учесталије примењују у деловима апстракта који се односе на сврху истраживања, методологију и закључке, док је стратегија сужења дијалога израженија у уводним сегментима и при представљању резултата.  Девето поглавље посвећено је упоредној анализи ресурса ангажовања у две горепоменуте дисциплине. Утврђено је да су у апстрактима из области наставе енглеског језика нешто заступљеније стратегије проширења дијалога, док су у апстрактима из енглеског језика за посебне намене благо заступљеније стратегије сужења. Иако су разлике у највећем броју случајева умерене, статистички значајне разлике потврђене су у три од укупно девет анализираних стратегија.  У завршном делу дисертације кандидаткиња резимира резултате истраживања и одговара на истраживачка питања постављена у првом делу, чиме се заокружује тумачење добијених података. Такође, последње поглавље истиче значај резултата, који се огледа у бољем разумевању интерперсоналне функције језика у академском писању и ваљаности Теорије вредновања, показујући да дијалошко позиционирање функционише у различитим реторичким контекстима, као и у суптилнијем увиду у различите дискурсне праксе у различитим дисциплинама и сегментима текста. Практични допринос види се у могућности примене ових увида у настави академског писања. У закључку се такође указује на ограничења спроведеног истраживања. | | | | | | | | | | |
| **ВРЕДНОВАЊЕ РЕЗУЛТАТА ДОКТОРСКЕ ДИСЕРТАЦИЈЕ** | | | | | | | | | | |
| Ниво остваривања постављених циљева из пријаве докторске дисертације (*до 200 речи*) | | | | | | | | | | |
| Основни циљ дисертације који је кандидаткиња поставила у пријави теме је да се установи како аутори управљају простором за дијалог у академском дискурсу кроз стратегије проширења и сужења дијалога у оквиру Теорије вредновања, чиме се обликује интерперсонално значење. Тачније, дисертација се бави испитивањем језичких стратегија у апстрактима научно-истраживачких радова којима се изграђује став према теми истраживања, академској заједници, добијеним резултатима и постојећој литератури. Како би се остварио основни циљ истраживања, кандидаткиња је формулисала мање конкретне циљеве до којих се долази одговором на истраживачка питања која су постављена у уводу.  У главном делу рада, кандидаткиња је структуирала три кључна поглавља: у првом се разматрају стратегије проширења и сужења дијалога на нивоу апстраката у целини, у другом се оне анализирају по сегментима апстраката, док се у трећем поглављу упоређују стратегије у оквиру две дисциплине, чиме се детаљно разрађује и испитује наведени истраживачки циљ. У одељку Discussion кандидаткиња пружа конкретне одговоре на сва постављена истраживачка питања. У одељку *Conclusion* кандидаткиња сумира одговоре на сва питања, односно резултате истраживања чиме се у потпуности остварују циљеви дефинисани у пријави. | | | | | | | | | | |
| Вредновање значаја и научног доприноса резултата дисертације (*до 200 речи*) | | | | | | | | | | |
| Научни допринос ове дисертације огледа се у томе што је кандидаткиња истражила домен ангажовања у оквиру Теорије вредновања на аутентичном корпусу академског дискурса, чиме је допринела верификацији и даљем развоју ове лингвистичке теорије. Анализом стратегија проширења и сужења дијалога добијени су јасни увиди у начине на које аутори управљају туђим и сопственим ставовима и граде однос са читаоцем. Истраживање је показало да апстракти из области наставе енглеског језика и енглеског језика за посебне намене испољавају различите комуникативне приоритете, што потврђује да је избор језичких ресурса условљен дисциплинарним конвенцијама. Мапирањем ресурса ангажовања у оквиру реторичких целина, дисертација повезује Теорију вредновања са анализом жанра и показује да дијалошко позиционирање није равномерно распоређено, већ да се прилагођава функцији сваког сегмента текста. На тај начин рад пружа продубљено разумевање улоге језика евалуације у изградњи научног знања. Додатни допринос огледа се и у практичној примени у оквиру наставе академског писања и педагогије жанра. Резултати могу послужити у изради наставних материјала који ће студентима и истраживачима, посебно онима који пишу на енглеском језику као страном, олакшати развијање способности исказивања става у научном тексту, а тиме и испуњавање реторичких очекивања академске заједнице. | | | | | | | | | | |
| Оцена самосталности научног рада кандидата (*до 100 речи*) | | | | | | | | | | |
| У току израде докторске дисертације, кандидаткиња је показала висок степен самосталности у научноистраживачком раду, почев од планирања и организације процеса, концептуализације појединачних сегмената истраживања и њиховог обликовања у поглавља, па све до примене методологије, сумирања резултата и њихове интерпретације. Посебан ниво самосталности уочава се у квантитативном делу истраживања, где је применила софтвер ***UAM CorpusTool***, који представља релевантан и често коришћен алат у оквиру Теорије вредновања. На тај начин кандидаткиња је показала изражену склоност ка научном раду и емпиријским истраживањима, као и афинитет за развијање научне мисли и евалуацију добијених резултата. | | | | | | | | | | |
| **ЗАКЉУЧАК** (*до 100 речи*) | | | | | | | | | | |
| На основу свеобухватне оцене и истакнутих научних и методолошких вредности ове докторске дисертације, као и уочених других позитивних карактеристика у њеном вредновању, Комисија једногласно и са задовољством предлаже Наставно-научном већу Филозофског факултета Универзитета у Нишу, као и Наставно-научном већу за друштвене и хуманистичке науке Универзитета у Нишу, да прихвате дисертацију у предатој форми и одобре њену јавну одбрану. | | | | | | | | | | |
| **КОМИСИЈА** | | | | | | | | | | |
| Број одлуке НСВ о именовању Комисије | | | | **818-01-7/25-18** | | | | | | |
| Датум именовања Комисије | | | | **5. 9. 2025.** | | | | | | |
| **Р. бр.** | **Име и презиме, звање** | | | | | | **Потпис** | | | |
| 1. | Др Татјана Пауновић, редовни професор | | | | | председница |  | | | |
| Англистичка лингвистика | | | | Филозофски факултет Универзитета у Нишу | |
| (Научна област) | | | | (Установа у којој је запослен) | |
| 2. | Др Виолета Стојичић, редовни професор | | | | | ментор |  | | | |
| Англистичка лингвистика | | | | Филозофски факултет Универзитета у Нишу | |
| (Научна област) | | | | (Установа у којој је запослен) | |
| 3. | Др Татјана Ђуровић, редовни професор | | | | | чланица |  | | | |
| Међународни економски односи – Енглески језик за економисте | | | | Економски факултет  Универзитета у Београду | |
| (Научна област) | | | | (Установа у којој је запослен) | |
| Датум и место:  13.10.2025, Ниш и Београд | | | | | | | | | | |